Միրա Ալեչկովիչ

Միրա Ալեչկովիչ (, ), սերբիացի և հարավսլավացի գրող, բանաստեղծուհի։ Սերբիայի գիտությունների և արվեստի ակադեմիայի անդամ։ Հարավսլավիայի գրողների միության նախագահ։

Կենսագրություն 
Միրա Ալեչկովիչը ծնվել է 1924 թվականին Նովի Սադում։ Սովորել է Բելգրադի համալսարանի սլավոնական գրականության ֆակուլտետում, հայտնի լեզվաբան, ակադեմիկոս և Բելգրադի համալսարանի պրոֆեսոր Ալեքսանդր Բելիչի մոտ։

1941 թվականին դարձել է Հարավսլավիայի երիտասարդական կոմունիստական ​​միության անդամ։

Միրա Ալեչկովիչը  եղել է պոլիգլոտ, ազատ տիրապետել է մի շարք լեզուների՝ ֆրանսերենի, գերմաներենի, անգլերենի, ռուսերենի, իտալերենի, լեհերենի, չեխերենի, մակեդոներենի, սլովեներենի և սլովակերենի։

Երկրորդ համաշխարհային պատերազմի սկսվելուց հետո մասնակցել է պարտիզանական պայքարին, եղել է գործող բանակի բուժքույր։ Պատերազմից հետո խաղաղության հաստատման համար մասնակցել բազմաթիվ արշավների, կապ  հաստատել տարբեր երկրների հումանիստների, գրողների և արվեստագետների հետ, մասնակցել տարբեր սոցիալական և գրական գործունեությունների։ Նախագահել է Հարավսլավիա-Ֆրանսիա բարեկամություն միությունը։

Խմբագրել է բազմաթիվ երիտասարդական ամսագրեր («Omladina» (Երիտասարդություն), «Pionir» (Պիոներ), «Mladost» (Ջահելություն) և «Poletarac» (Ճուտիկ))։ Եղել է Սերբիայի գրողների միության քարտուղար, հետագայում՝ փոխնախագահ և նախագահ և Հարավսլավիայի գրողների միության նախագահ։

1946 թվականին շարունակել է ուսումը Բելգրադի համալսարանում, 1953 թվականին՝ Սորբոնում։

Մահացել է 2008 թվականին Բելգրադում։ Թաղված է Բելգրադի նոր գերեզմանատան պատվո արահետում։ Թաղման արարողակարգը կատարվել է զինվորական հարգանքի տուրքի մատուցմամբ։

Ստեղծագործություն 
Միրա Ալեչկովիչը երեխաների և մեծահասակների համար նախատեսված 53 գրքերի հեղինակ է։ Նրա աշխատանքի մեծ մասը բաղկացած է պոեզիայից։ Առաջին ժողովածուն հրատարակվել է 1946 թվականին։ Ալեչկովիչի պոեզիան, հիմնականում, նվիրված է սիրո և մանուկների թեմաներին, գովաբանել է հարավսլավական և միջազգային բանվորական շարժման գործիչ Իոսիպ Տիտոյին։

Նրա պոեզիան և արձակը թարգմանվել են ավելի քան 20 լեզուներով (ռուսերեն, բուլղարերեն, ռումիներեն, հունգարերեն, լեհերեն, չեխերեն, մոնղոլերեն, իտալերեն և Հարավսլավիայի ժողովուրդների և ազգերի բոլոր լեզուներով։

Հարավսլավիայի Սոցիալիստական Ֆեդերատիվ Հանրապետությունում նա ​​մեծ ճանաչում է ձեռք բերել, հատկապես իր մանկական ստեղծագործություններով, պարտիզանական և մանկական երգերով։

Ստեղծագործություններ 
 1946 Zvezdane balade
 1955 Pionirsko proleće
 1956 Prijatelji
 1957 Lastavica
 1963 Srebrni voz
 1970 Sunčani soliteri
 1972 Da život bude ljubav
 1975 Sanjalica
 1980 Ne mogu bez snova
 1982 Staza srebrom izvezena

Վեպեր 
 1953 Srebrna Kosa
 1960 Zbogom velika tajno
 Zašto grdiš reku?
 Jutro

Պարգևներ 
 Պատվավոր Լեգեոնի շքանշան ասպետ
 Պատվավոր Լեգեոնի շքանշան կոմանդոր
 Ակադեմիական արմավների շքանշան
 Հայրենական պատերազմի շքանշան
 Առյուծի ազգային շքանշան (Սենեգալ)
 1950 թ. ազգային մրցանակ բանաստեղծությունների հավաքածուի համար
 1953 թ. «Մանկական գիրք» մրցանակ «Արծաթե մազ» վեպի համար
 1964 թ. Երեխաների համար լավագույն երգերի մրցանակ
 1965 թ. Պիստոե միջազգային բանաստեղծական մրցույթի ոսկե մեդալ
 1966 թ. «Պիոներ» խորհրդային մանկական ամսագրի առաջին մրցանակ
 Բելգրադ քաղաքի հոկտեմբերյան պարգև

Ծանոթագրություններ

Արտաքին հղումներ 
 Alečković, Mira
 Mira Alečković - dobra vila iz čitanki

Սերբ գրողներ
Հարավսլավացի գրողներ
20-րդ դարի գրողներ
21-րդ դարի գրողներ
Սերբ բանաստեղծներ
Հարավսլավացի բանաստեղծներ
20-րդ դարի կին գրողներ
21-րդ դարի կին գրողներ
Բելգրադի համալսարանի շրջանավարտներ
Սերբ մանկագիրներ‎
Հարավսլավացի մանկագիրներ‎
Երկրորդ համաշխարհային պատերազմի մասնակիցներ
Պատվո լեգեոնի շքանշանի կոմանդորներ
20-րդ դարի բանաստեղծներ
Սերբ բանաստեղծուհիներ
Բանաստեղծներ այբբենական կարգով